# Jewish Telegraphic Agency

La Jewish Telegraphic Agency ('agència telegràfica jueva', abreujat JTA) és una agència de notícies internacional que proveeix de notícies els diaris i mitjans jueus de tot el món (uns 70 clients segons el seu lloc web).
La JTA és filial de 70 Faces Media, una empresa jueva de comunicació. Entre els altres llocs web pertanyents a 70 Faces Media hi ha Kveller, Alma i Nosher.

## Missió

La JTA és una organització sense ànim de lucre governada per un consell d'administració independent. Declara no tenir adhesió a cap branca específica del judaisme ni a ideologies polítiques. "Respectem les moltes organitzacions que defensen els jueus i Israel allà fora, però la JTA té una altra missió diferent: proporcionar als lectors i als clients informació equilibrada i fiable", va escriure Ami Eden, redactor en cap i conseller executiu de la JTA i editor, i va posar com a exemple la cobertura de l'atac a la Flotilla de Gaza.

## Història

La JTA la va fundar Jacob Landau a la Haia el 6 de febrer del 1917 amb el nom de Jewish Correspondence Bureau i amb el mandat de recollir i disseminar les notícies que afectaven les comunitats jueves de tot el món, sobretot dels fronts de guerra europeus. El 1919 es va traslladar a Londres ja amb el nom actual.
El 1922 la JTA va traslladar la seu central a Nova York. Al 1925 ja tenia més de 400 diaris (jueus i generalistes) com a subscriptors. El seu servei telegràfic va millorar la qualitat i l'abast dels diaris jueus. Actualment, té corresponsals a Washington DC, Jerusalem, Moscou i 30 ciutats més a Nord-amèrica, Sud-amèrica, Israel, Europa, Àfrica i Austràlia. Està dedicada a cobrir amb objectivitat les notícies que interessen la comunitat jueva.
El 1940, la JTA va crear l'empresa Overseas News Agency (ONA), aparentment una agència de notícies normal però en realitat finançada en secret pel servei d'intel·ligència britànic MI6. ONA proporcionava passis de premsa als espies britànics i col·locava notícies falses als diaris estatunidencs.
El 2015 la JTA es va fusionar amb el lloc web MyJewishLearning (MJL) per a crear 70 Faces Media.

## Referències

* ↑ «About Us». Jewish Telegraphic Agency. Jewish Telegraphic Agency. [Consulta: November 3, 2017].
* 1 2 «JTA and MJL merge to create 70 Faces Media» (en anglès americà). Jewish Telegraphic Agency, 05-01-2015. [Consulta: 6 març 2019].
* ↑ «70 Faces Media | | Connecting people to all sides of the unfolding Jewish story». 70facesmedia.org. [Consulta: 13 maig 2019].
* ↑ Fledgling Jewish News Service Rocks Boat With Strident Pro-Israel Message, Challenges JTA for Slice of Jewish Newspaper Market, By Josh Nathan-Kazis, Forward, issue of July 5, 2013
* ↑ American Jewish Committee, Jewish Publication Society of America. American Jewish year book, 1920 [Consulta: June 30, 2011].
* ↑ Willard Learoyd Sperry. Religion and our divided denominations, 1971 [Consulta: June 30, 2011].
* 1 2 3 YIVO Archives, Fruma Mohrer, Marek Web, Yivo Institute for Jewish Research. Guide to the YIVO Archives, 1998 [Consulta: June 30, 2011].
* ↑ Otto Dov Kulka. Deutsches Judentum unter dem Nationalsozialismus. Mohr Siebeck [Consulta: June 30, 2011].
* 1 2 3 Jonathan D. Sarna. «The American Jewish Press». A: The Oxford Handbook of Religion and the American News Media. Oxford University Press, p. 544 [Consulta: d’agost 14, 2020]. Arxivat de març 4, 2016, a Wayback Machine.
* ↑ Isaiah Berlin. Isaiah Berlin; Letters, 1928–1946. Cambridge University Press, 2004 [Consulta: June 30, 2011].
* ↑ Verena Dohrn «Diplomacy in the Diaspora: The Jewish Telegraphic Agency in Berlin (1922–1933)». Leo Baeck Institute Yearbook, July 28, 2009 [Consulta: June 30, 2011].
* ↑ «Overseas News Agency Launched». , July 14, 1940.
* 1 2 PJ Grisar «Sharks Defending Britain From Nazis? How ‘Fake News' Helped Foil Hitler». , October 22, 2018.

## Enllaços externs

* Jewish Telegraphic Agency - Lloc web oficial